Document ID: 32004R2120

ΚΑΝΟΝΙΣΜΌΣ (ΕΚ) αριθ. 2120/2004 ΤΗΣ ΕΠΙΤΡΟΠΉΣ
της 10ης Δεκεμβρίου 2004
για τροποποίηση του κανονισμού (ΕΚ) αριθ. 2729/2000 σχετικά με τις λεπτομέρειες εφαρμογής όσον αφορά τους ελέγχους στον αμπελοοινικό τομέα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς (1), και ιδίως το άρθρο 72 παράγραφος 4,
Εκτιμώντας τα ακόλουθα:
(1)
Το δεύτερο εδάφιο του άρθρου 11 παράγραφος 2 του κανονισμού (ΕΚ) αριθ. 2729/2000 της Επιτροπής (2) προσδιορίζει τον ελάχιστο αριθμό δειγμάτων που πρέπει να συλλέγονται κάθε χρόνο για την τράπεζα αναλυτικών δεδομένων που προβλέπεται στο άρθρο 10 του εν λόγω κανονισμού. Μετά την προσχώρηση της Τσεχικής Δημοκρατίας, της Κύπρου, της Ουγγαρίας, της Μάλτας, της Σλοβενίας και της Σλοβακίας, πρέπει να καθοριστεί ο αριθμός δειγμάτων που πρέπει να συλλέγονται από αυτές τις χώρες.
(2)
Το άρθρο 12 προσδιορίζει τον αριθμό αναλύσεων που πρέπει να εκτελούνται από το Κοινό Κέντρο Ερευνών (ΚΚΕρ), συμπεριλαμβανόμενων των αναλύσεων δειγμάτων προερχόμενων από τα κράτη μέλη που δεν έχουν ακόμη εξοπλιστεί για την πραγματοποίηση των ισοτοπικών αναλύσεων. Πρέπει να προβλεφθεί μεταβατική περίοδος για την ίδρυση και την οργάνωση άρτιων εργαστηρίων ισοτοπικής ανάλυσης σε αυτά τα κράτη μέλη.
(3)
Τα παραρτήματα I, II και III του κανονισμού (ΕΚ) αριθ. 2729/2000 προβλέπουν συγκεκριμένες οδηγίες για την επεξεργασία, την ανάλυση και την παρουσίαση των αποτελεσμάτων της δειγματοληψίας. Προκειμένου να ληφθεί υπόψη η κτηθείσα εμπειρία και η τεχνική πρόοδος, οι οδηγίες αυτές πρέπει να ενημερωθούν.
(4)
Ο κανονισμός (ΕΚ) αριθ. 2729/2000 πρέπει να τροποποιηθεί καταλλήλως.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2729/2000 τροποποιείται ως ακολούθως:
1)
Στο άρθρο 11 παράγραφος 2 το δεύτερο εδάφιο αντικαθίσταται από τα εξής:
«Ο αριθμός δειγμάτων που πρέπει να συλλέγονται κάθε χρόνο για την τράπεζα δεδομένων είναι τουλάχιστον:
-
20 δείγματα στην Τσεχική Δημοκρατία,
-
200 δείγματα στη Γερμανία,
-
50 δείγματα στην Ελλάδα,
-
200 δείγματα στην Ισπανία,
-
400 δείγματα στη Γαλλία,
-
400 δείγματα στην Ιταλία,
-
10 δείγματα στην Κύπρο,
-
4 δείγματα στο Λουξεμβούργο,
-
50 δείγματα στην Ουγγαρία,
-
4 δείγματα στη Μάλτα,
-
50 δείγματα στην Αυστρία,
-
50 δείγματα στην Πορτογαλία,
-
20 δείγματα στη Σλοβενία,
-
15 δείγματα στη Σλοβακία,
-
4 δείγματα στο Ηνωμένο Βασίλειο»
.
2)
Στο άρθρο 12 παράγραφος 1 η πρώτη πρόταση αντικαθίσταται από τα εξής:
«Κατά τη χρονική περίοδο που λήγει στις 31 Ιουλίου 2008, τα κράτη μέλη που παράγουν οίνο και που δεν είναι εξοπλισμένα για να πραγματοποιήσουν τις ισοτοπικές αναλύσεις, αποστέλλουν τα δείγματά τους στο ΚΚΕρ, προκειμένου να πραγματοποιήσει την ανάλυση».
3)
Το παράρτημα I αντικαθίσταται από το κείμενο του παραρτήματος I του παρόντος κανονισμού.
4)
Το παράρτημα ΙΙ αντικαθίσταται από το κείμενο του παραρτήματος ΙΙ του παρόντος κανονισμού.
5)
Το παράρτημα ΙΙΙ αντικαθίσταται από το κείμενο του παραρτήματος ΙΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Δεκεμβρίου 2004.

Labels: 7
15
17
6